Prefiksi u bosanskom jeziku
Prefiksi u bosanskom jeziku, kao i u ostalim indoevropskim jezicima, najčešće se izvode iz prijedloga i priloga, kao, npr. sam pre|fiks (lat. praefixum, praefigere = prefigirati/prefigovati). Neki prefiksi se, u svom današnjem obliku ne primjećuju i više ne upotrebljavaju kao prijedlozi. Prefiks ili predmetak (lat. praefixum = naprijed pripojeno), jezički je tvorbeni element, afiksni morfem, afiks koji se stavlja ispred korijenske riječi, dajući joj novo značenje. Pretpostavlja se da su prefiksi nekada bili zasebne riječi, a većina prefiksa se i danas upotrebljava kao zasebne riječi – prijedlozi. Prefiksi mogu biti prosti i složeni. Prosti (jednostavni) prefiksi su, naprimjer: od- (od-lejteti), iz- (iz-vući), pre- (pre-laz, prijelaz), raz- (raz-vod) i dr. a složeni su: prepo- (pre + po; prepo-rod), zapo- (za + po; zapodjenuti) i dr. U tvorbi glagola, u bosanskom jeziku se prefiksima najčešće mijenja glagol. Slijede primjeri najčešće upotrebe prefiksa u bosanskom jeziku.